ניב סולטן

ניב שוויצר ברדוגו סולטן (נולדה ב-16 בספטמבר 1992) היא שחקנית ודוגמנית ישראלית. זוכת פרס האקדמיה לטלוויזיה לשנת 2020 בקטגוריית "השחקנית הראשית הטובה ביותר בסדרת דרמה" על כיכובה בסדרת הריגול "טהרן" מבית כאן 11.

ראשית חייה
סולטן נולדה, גדלה והתחנכה בירושלים בשכונת קריית מנחם להורים יהודים ספרדים יוצאי מרוקו, מירב ושלמה סולטן. יש לה שתי אחיות ואח, השחקן בן סולטן.

היא למדה בבית הספר היסודי תל"י (תגבור לימודי יהדות) בשכונת בית וגן, ובהמשך בבית הספר התיכון על שם מיי בויאר בירושלים, במגמת תיאטרון.

שירתה בצה"ל כמדריכת ספורט בחיל הנדסה קרבית.

 קריירה 
ב-2013, סולטן התחילה את קריירת המשחק שלה בעונה השנייה של סדרת הנוער "יומני החופש הגדול" בערוץ דיסני בתפקיד צליל. באותה שנה גילמה את רונה באחד הפרקים בסדרת הדרמה של ערוץ 10 "שולחן לשישה".

ב-2015 שיחקה בסדרת הנוער "להתבגר" בערוץ 10, בתפקיד נופר בביוף, על פי סדרת הספרים של גלילה רון פדר עמית. מנובמבר באותה שנה החלה להשתתף בסדרה הקומית "לה פמיליה" בערוץ 10.

בינואר 2016 גילמה את עלמה בסדרה "סוסי פרא", לצד יון תומרקין, דניאל גד ושירה נאור. הסדרה שודרה בערוץ זום ב-HOT.

ביוני 2017 כיכבה בסרט הנוער "כמעט מפורסמת". ביולי באותה שנה השתתפה בעונה השנייה של סדרת הדרמה "מתים לרגע" לצד עפר שכטר.

ב-2018 הופיעה בתפקיד הראשי בסדרה "יש לה את זה" של קשת 12. ושיחקה בסרטם של טל גרניט ושרון מימון "הנשף". באותה שנה השתתפה גם בפסטיגל וגם בסדרה "אילת".

מ-2020 מככבת בתפקיד הראשי בסדרת הריגול הישראלית "טהרן" מבית כאן 11 בתפקיד תמר רביניאן, האקרית המושאלת מיחידה 8200 כסוכנת למבצע חשאי של המוסד. לצורך התפקיד למדה סולטן פרסית במשך ארבעה חודשים. על משחקה בסדרה זו זכתה ב"פרס האקדמיה לטלוויזיה (הישראלי) לשנת 2020" בקטגוריית "השחקנית הראשית הטובה ביותר בסדרת דרמה".

ב-2021 שיחקה בתפקיד-משנה בסדרה של הוט "ילדות סכסכניות".

ב-2022 החלה לגלם את אחת הדמויות המרכזיות בסדרת המערבון האמריקאית "That Dirty Black Bag" בשירות הסטרימינג AMC+, לצדם של השחקנים דומיניק קופר וטרוויס פימל, וכן בסדרה הישראלית "בוגד".

ב-2024 גילמה את רות בסרט "בחורים טובים 2".

בשנת 2025, שיחקה את רווייה שם טוב כתפקיד ראשי בסדרת דרמת המתח של קשת 12, "רצח בים המלח".

בשנת 2026, תככב בתפקיד ראשי בתור ד"ר דסי נקש בסדרת דרמת מתח רפואית של HOT, "לב של רוצח".

 חיים אישיים 
סולטן נשואה לשחקן מאור שוויצר ובמאי 2025 נולד להם בן.

פילמוגרפיה
שנהכותרתתפקידהערות2013יומני החופש הגדולצלילסדרת טלוויזיה; עונה 2שולחן לשישהרונהסדרת טלוויזיה2015להתבגרנופר בביוף2015–2017לה פמיליהליבת גרנות2016סוסי פראעלמהכמעט מפורסמתשיר כרמיסרט2017מתים לרגעליבי גואטהסדרת טלוויזיה2018יש לה את זהנטלי לויארץ נהדרתחברה של דדי דדוןתוכנית מערכונים סאטיריתאילתתום שחרסדרת טלוויזיההנשףאביגילסרט קולנוע2020–הווהטהרןתמר רביניאן, סוכנת המוסדסדרה ישראלית: כאן 11, נמכרה גם לApple TV+;זוכה בפרס האקדמיה לטלוויזיה – השחקנית הראשית הטובה ביותר בסדרת דרמה (2020)מועמדת לפרס האקדמיה לטלוויזיה – שחקנית ראשית בסדרת דרמה (2022)2021ילדות סכסכניותחןסדרת טלוויזיה2022בוגדרוית נגרThat Dirty Black Bag איבסדרת טלוויזיה אמריקאית2024בחורים טובים 2רותסרט ישראלי2025רצח בים המלחרווייה "רווי" שם טובסדרת טלוויזיה2026לב של רוצחד"ר דסי נקשסדרה עתידית

 פרסים ומועמדויות 
שנהפרסקטגוריהפרויקטמועמדות2020פרס האקדמיה הישראלית לטלוויזיההשחקנית הראשית הטובה ביותר בסדרת דרמהטהרן

קישורים חיצוניים

 משה אבוטבול, ניב סולטן: "אני ממש מפחדת להיכשל", באתר פרוגי, 25 במרץ 2016


 אור נוף, ניב סולטן: "אומרים לי שעם ישראל התאהב בי אבל אני עדיין לא מעכלת", באתר את, 17 ביולי 2018






הערות שוליים

קטגוריה:שחקניות קולנוע וטלוויזיה ישראליות
קטגוריה:שחקני קולנוע וטלוויזיה ישראלים
קטגוריה:בוגרות תיכון בויאר
קטגוריה:בוגרי תיכון בויאר
קטגוריה:בוגרות סל"ה - הסטודיו לאמנויות התיאטרון מיסודו של יורם לוינשטיין
קטגוריה:בוגרי סל"ה - הסטודיו לאמנויות התיאטרון מיסודו של יורם לוינשטיין
קטגוריה:זוכי פרס האקדמיה לטלוויזיה: שחקנים
קטגוריה:פורבס 30Under30: ישראל
קטגוריה:משתתפות הפסטיגל
קטגוריה:אישים ממוצא יהודי-מרוקאי
קטגוריה:זוכות פרס האקדמיה לטלוויזיה: שחקנית
קטגוריה:קריית מנחם: אישים
קטגוריה:ישראליות שנולדו ב-1992
קטגוריה:ישראלים שנולדו ב-1992